Diari Oficial de la Generalitat Valenciana


Sumari del DOGV 1536, del 07-05-1991 (1991/821013)

DECRET 68/1991, de 29 d'abril, del Consell de la Generalitat Valenciana, pel qual es modifiquen, s'adapten i s'aproven les condicions de les urnes, les paperetes, els sobres i la resta d'impresos oficials que s'han d'utilitzar en les eleccions a les Corts Valencianes, establertes pel Decret 31/1987, de 13 d'abril, del Consell de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1991/04/29/68/dof/vci/html**

### Dades del document

Número de DOGV
:   1536

Data del DOGV
:   07-05-1991

Secció del DOGV
:   DISPOSICIONS GENERALS

Número del document
:   1991/821013


Data del document
:   29-04-1991

Organisme emissor
:   Conselleria d'Administració Pública

Tipus de document
:   Decret

Anàlisi jurídica

Decret 68/1991, de 29 d'abril, del Consell de la Generalitat Valenciana, pel qual es modifiquen, s'adapten i s'aproven les condicions de les urnes, les paperetes, els sobres i la resta d'impresos oficials que s'han d'utilitzar en les eleccions a les Corts Valencianes, establertes pel Decret 31/1987, de 13 d'abril, del Consell de la Generalitat Valenciana.  
El Decret 31/1987, de 13 d'abril, del Consell de la Generalitat Valenciana, va establir, fent-ne ús de les facultats, les disposicions necessàries per al compliment i l?execució de la Llei 1/1987, de 31 de mare, Electoral Valenciana, alhora que va fixar-ne en els annexos els formats, els models i la composició dels elements materials que s'han d'usar en les eleccions autonòmiques, adaptant d'aquesta manera el que prescriu el règim electoral general a les peculiaritats dels procés autonòmic a la Comunitat Valenciana.  
La Llei Orgànica 8/1991, de 13 de mare, va modificar la Llei Orgànica de Règim Electoral General, per tal de millorar tècnicament determinats aspectes aïllats del procediment electoral, a fi d'acomodar la realitat jurídica a la dinàmica social, per mitjà de la simplificació dels tràmits i dels documents electorals; modificació que necessàriament repercuteix en el procés electoral valencià, ja que coincideix amb les eleccions locals, la qual cosa comporta, igualment, que de manera imprescindible s'hagen de buscar fórmules de coordinació i de simplificació per aconseguir la necessària transparència i claredat en l?organització i execució de les convocatòries electorals.  
Per això, convocades les eleccions a les Corts Valencianes pel Decret 4/1991, d?1 d'abril, del President de la Generalitat Valenciana, cal adaptar els models oficials d'urnes, paperetes, sobres i altres impresos oficials necessaris en aquests comicis, i d'ara en avant, en atenció a les peculiaritats concurrents.  
Per tot això, i conformement amb el que estableix la disposició addicional primera de la Llei 1/1987, de 31 de març, Electoral Valenciana, a proposta del Conseller d'Administració Pública i prèvia la deliberació del Govern Valencià en la reunió del dia 29 d'abril de 1991,  
DECRETE:  
Article únic  
Els articles que tot seguit s'esmenten del Decret 31/1987, de 13 d'abril, del Consell de la Generalitat Valenciana, pel qual es regulen les condicions dels locals, urnes, paperetes, sobres i altres impresos oficials que s'han d'utilitzar en les eleccions a les Corts Valencianes, queden redactats en els termes següents:  
1. El paràgraf primer de l'article 2, queda redactat de la manera següent:  
«Cada Mesa Electoral disposarà d'una urna de les que s'empren oficialment en les eleccions al Congrés dels Diputats o al Senat, preferentment les utilitzades per a les eleccions al Senat, de color sèpia, llevat que ho impedesca una convocatòria simultània d'eleccions, en aquest cas s'utilitzarà una urna amb tapa d'un color que la diferencie de manera patent de les altres. Abans de començar la votació, el President de la Mesa verificarà que la urna es trobe buida i precintada com cal.»  
2. L'article 5 queda redactat de la següent manera:  
«Les paperetes, els sobres i la resta de documentació necessària per a les eleccions a les Corts Valencianes, les confeccionaran els òrgans competents de la Generalitat Valenciana, amb el text en els dos idiomes oficials a la Comunitat Valenciana, sense perjudici de les competències atribuïdes a les Juntes Electorals, tant en la Llei Orgànica del Règim Electoral General, com en la Llei Electoral Valenciana, pel que fa a la seua aprovació o, si escau, supervisió.»  
3. El número 2 de l'article 6 queda redactat de la següent manera:  
«2. Es confeccionaran en paper de color sèpia, de qualsevol tonalitat. En el cas de simultaneïtat amb un altre tipus d'eleccions d'on es derive una coincidència en el color de les paperetes, podrà usar-se un color clar que s'assemble al de la tapa de les urnes que s'usen.»  
4. El número 1 de l'article 10 queda redactat de la següent manera:  
«I. Els impresos que s'hauran d'utilitzar en les eleccions a les Corts Valencianes són els que s'indiquen en els annexos 1 al 10 d'aquest decret. Ja que coincideixen els comicis autonòmics i locals, d'acord amb l'Administració de l?Estat, es podran confeccionar impresos comuns que eviten la duplicació de documents, com és el cas de la inscripció en el cens, el vot per correu, les llistes de votants, nomenaments de membres de Meses Electorals, interventors, apoderats i representants de l'Administració i certificat de vot.»  
5. S'afegeix un nou article amb els següents termes:  
«Article onze.  
En totes les paperetes, sobres i la resta d'impresos que s'indiquen en els annexos d'aquest decret s'haurà de completar després de la referència Eleccions a les Corts Valencianes«, amb les mateixes dimensions i tipus de lletra, la indicació de l'any de què es tracte.»  
6. S'afegeix una disposició addicional amb els següents termes:  
«DISPOSICIO ADDICIONAL  
En compliment del que estableix l'article 10.1 d'aquest decret, atés que coincideixen les eleccions a les Corts Valencianes amb les eleccions municipals, s'autoritza el Director General d'Interior, com a òrgan encarregat de gestionar i executar les competències atribuïdes a la Generalitat Valenciana en matèria de consultes electorals, perquè establesca els impresos comuns, de conformitat amb l'Administració de l?Estat, que eviten la duplicitat dels documents a què fa referència l?esmentat article.»  
DISPOSICIO FINAL  
Aquest decret entra en vigor l?endemà de la publicació en el Diari Oficial de la Generalitat Valenciana.  
València, 29 d'abril de 1991.  
El President de la Generalitat Valenciana,   
JOAN LERMA I BLASCO  
El Conseller d'Administració Pública,   
EMERIT BONO I MARTINEZ  
ANNEX I  
Paperetes de votació  
- Papereta de votació de la província d'Alacant.  
Especificacions: dimensions aproximades: 105 X 223 mm. Pes aproximat 70 gr/m2. Imprès amb tinta negra. Els tipus de lletres hauran de ser idèntics per a cada candidat. Impressió en una sola cara. Color sèpia.  
Referència B.T.2.2.  
- Papereta de votació de la província de Castelló.  
Especificacions: dimensions aproximades: 105 X 223 mm. Pes aproximat 70 gr/m2. Imprès amb tinta negra. Els tipus de lletres hauran de ser idèntics per a cada candidat. Impressió en una sola cara. Color sèpia.  
Referència Y.V.9.8.  
- Papereta de votació de la província de València.  
Especificacions: dimensions aproximades: 105 X 297 mm. Pes aproximat 70 gr/m2. Imprès amb tinta negra. Els tipus de lletres hauran de ser idèntics per a cada candidat. Impressió en una sola cara. Color sèpia.  
Referència O.C.8.0.  
Veure imatge  
ANNEX 2  
Sobres  
- Per a votació  
Especificacions: UNE C6, dimensions aproximades 114 x 162 mm. Color sèpia. Fons interior de 70 gr/ m2. Engomat en la punta del tancament.  
Referència F.V.4.6.  
- Per a remetre la documentació del vot per correu a les persones inscrites en el Cens Especial de Residents Absents que es troben a l'estranger.  
Especificacions: dimensions 260 x 180 mm aproximadament. Paper Kraft verjurat de 90 gr/m2.  
Referència F.Z.0.8.  
- Adreçat al President de la Junta Electoral Provincial, per al vot de les persones inscrites en el Cens Especial de Residents Absents que es troben a l'estranger.  
Especificacions: dimensions 125 x 176 mm. aproximadament. Color blanc, fons interior de 70 gr/m2.  
Referència L.N.5.9.  
- Sobre número 1. Documentació que s'ha de lliurar en el Jutjat de Primera Instància o de Pau.  
Especificacions: dimensions 250 x 350 mm. aproximadament. Paper Kraft verjurat de 90 gr/m2.  
Referència O.P.2.2.  
- Sobre número 2. Documentació que s'ha de lliurar en el Jutjat de Primera Instància o de Pau.  
Especificacions: dimensions 250 x 350 mm. aproximadament. Paper Kraft verjurat de 90 gr/m2.  
Referència D.N.6.3.  
- Sobre número 3. Documentació que s'ha de lliurar al funcionari del Servei de Correus.  
Especificacions: dimensions 250 x 350 mm. aproximadament. Paper Kraft verjurat de 90 gr/m2.  
Referència K.R.0.1.  
- Sobre per a trametre la documentació de vot per correu ordinari.  
Referència: Imprès comú, reproduït a l'annex 4.  
Referència EL 4.2, del Reial Decret 421/1991, de 5 d'abril, (BOE núm. 83, de 6 d'abril de 1991).  
- Sobre que s'ha d'adreçar al President de la Mesa Electoral.  
Referència: Imprès comú, reproduït a l'annex 4.  
Referència El 4.3, del Reial Decret 421/1991, de 5 d'abril, (BOE núm. 83, de 6 d'abril de 1991).  
- Sobre per a trametre la citació als membres de les meses electorals.  
Referència: imprès comú, reproduït a l'annex 4.  
Referència El 4.9, del Reial Decret 421/1991, de 5 d'abril, (BOE núm. 83, de 6 d'abril de 1991).  
- Sobre per trametre a la Delegació Provincial de l'Oficina del Cens Electoral la sol·licitud d'inscripció en el Cens Electoral.  
Referència: Imprès comú, reproduït a l'annex 4.  
Referència El 4.11, del Reial Decret 421/1991, de 5 d'abril, (BOE núm. 83, de 6 d'abril de 1991).  
- Sobre que s'ha d'adreçar al President de la Mesa Electoral per a remetre còpia de les credencials del nomenament d'Interventors.  
Referència: Imprès comú, reproduït a l'annex 4.  
Referència El 4.10, del Reial Decret 421/1991, de 5 d'abril, (BOE núm. 83, de 6 d'abril de 1991).  
Veure imatge  
ANNEX 3  
Constitució de coalicions electorals i presentació de candidatures  
- Comunicació de la constitució de la coalició electoral. Anvers i revers.  
Especificacions: UNE A4 210 x 297 mm. aproximadament. Color blanc. Referència 3.  
- Presentació de candidatures. Anvers i revers.  
Especificacions: UNE A4 210 x 297 mm. aproximadament. Color blanc. Referència 4.  
- Presentació de candidats per agrupació d'electors. Anvers i revers.  
Especificacions: UNE A4 210 x 297 mm. aproximadament. Color blanc. Referència 5.  
- Presentació de candidats a les Corts Valencianes per agrupació d'electors. Anvers i revers.  
Especificacions: UNE A4 210 x 297 mm. aproximadament. Color blanc. Referència 6.  
- Rebut de la presentació de candidatures.  
Especificacions: UNE A5 149 x 210 mm. aproximadament. Paper de color blanc. Pes aproximat 70g/m2. Impressió amb tinta negra a una cara. Referència 2.  
Veure imatge  
ANNEX 4  
Nomenament d'interventors i apoderats  
- Nomenament d'interventors. Imprès múltiple (primer de quatre) autocopiador. Matriu. Credencial. Comunicació al President de la Mesa Electoral de votació de què forma part. Comunicació al President de la Mesa Electoral de votació en la llista electoral en què figure inscrit.  
Especificacions: UNE A5 148 x 210 mm. aproximadament. Color blanc.  
Referència: C.D.4.2., M.S.9.7.a., M.B.3.6.b., C.V.4.l.c.  
- Nomenament d'apoderats. Imprès múltiple (primer de dos) autocopiador. Matriu. Credencial.  
Especificacions: UNE A5 148 x 210 mm. aproximadament. Color blanc.  
Referència X.R.3.5., U.V.6.2.a.  
Veure imatge  
ANNEX 5  
Documentació per a l'actuació de les meses  
- Acta de constitució de la Mesa Electoral.  
Especificacions: UNE A3 297 x 420 mm. aproximadament. Color blanc. Pes: primer full 56 g/m2; els quatre fulls centrals 53 g/m2; i el sisé fuLl 57 g/m2. Tinta una. Impressió en una sola cara. En paper autocopiador químic. En quadernet de sis fulls.  
Referència: P.E.1.4./C.V.5.1a.  
- Acta de la sessió.  
Especificacions: UNE A3 297 x 420 mm. aproximadament. Color blanc. Pes: primer full 56 g/m2; els quatre fulls centrals 53 g/m2; i el sisè full 57 g/m2. Tinta una. Impressió en una sola cara. En paper autocopiador químic. En quadernet de sis fulls.  
Referència: T.V.5.1./C.V.5.2a.  
- Acta d'escrutini de, la Mesa.  
Especificacions: UNE A4 210 x 297 mm. aproximadament. Color blanc. Pes: primer full 56 g/m2; els quatre fulls centrals 53 g/m2; i el sisè full 57 g/m2. Tinta una. Impressió en una sola cara. En paper àutocopiador químic. En quadernet de sis fulls.  
Referència: J.B.0.7.  
- Rebut del Jutge de Primera Instància o de Pau, que justifique el lliurament del sobres 1 i 2.  
Especificacions: dimensions UNE A5 aproximadament. Impressió a una cara. Autocopiador.  
Referència: C.T.7.7.  
- Rebut del funcionari del Servei de Correus, que justifique el lliurament del sobre número tres.  
Especificacions: dimensió UNE A5 aproximadament. Impressió a una cara. Autocopiador.  
Referència: W.M.5.2.  
- Llista numerada de votants.  
Referència: Imprès comú, contingut en l'annex 9, Referència El 9.1 i EL 9.1a, del Reial Decret 421/1991, de 5 d'abril, (BOE núm. 83, de 6 d'abril de 1991).  
- Certificat de votació. (Blocs).  
Referència: Imprès comú, contingut en l'annex 9, Referència EL 9.4, del Reial Decret 421/1991, de 5 d'abril, (BOE núm. 83, de 6 d'abril de 1991).  
Veure imatge  
ANNEX 6  
Documentació per a l'actuació de les juntes electorals provincials  
- Acta de constitució de la Junta Electoral Provincial. Diversos fulls.  
Especificacions: UNE A4 210 x 297 mm. aproximadament. Color blanc. Pes: primer full 56 g/m2; els quatre fulls centrals 53 g/m2; i el sisè full 57 g/m2. Tinta una. Impressió en una sola cara. En paper autocopiador químic. En quadernet de sis fulls.  
Referència: J.U.6.9.  
- Acta d'escrutini. Diversos fulls.  
Especificacions: UNE A4 210 x 297 mm. aproximadament. Color blanc Pes: primer full 56 g/ m2; els quatre fulls centrals 53 g/m2; i el sisè full 57 g/m2. Tinta una. Impressió en una sola cara. En paper autocopiador químic. En quadernet de sis fulls.  
Referència: K.S.9.0.  
- Acta de la sessió de l'escrutini. Diversos fulls.  
Especificacions: UNE A4 210 x 297 mm. aproximadament. Color blanc. Pes: primer full 56 g/m2; els quatre fulls centrals 53 g/m2; i el sisè full 57 g/m2. Tinta una. Impressió en una sola cara. En paper autocopiador químic. En quadernet de sis fulls.  
Referència: E.V.3.9.  
- Acta de proclamació. Diversos fulls.  
Especificacions: UNE A3 297 x 420 mm. aproximadament. Color blanc. Pes: primer full 56 g/m2; els quatre fulls centrals 53 g/m2; i el sisè full 57 g/m2. Tinta una. Impressió en una sola cara. En paper autocopiador químic. En quadernet de sis fulls..  
Referència: U.Y.5.9./D.H.0.6.ª.  
Veure imatge  
ANNEX 8  
Documentació per al vot per correu  
- Sol·licitud de certificat per al vot per correu.  
Referència: imprès comú, contingut en l'annex 6, Referència El 6.1, del Reial Decret 421/1991, de 5 d'abril, (BOE número 83, de 6 d'abril de 1991).  
- Certificat d'estar inscrit en el cens.  
Referència: Imprès comú, contingut en l'annex 6, Referència El 6.2, del Reial Decret 421/1991, de 5 d'abril, (BOE número 83, de 6 d'abril de 1991).  
- Comunicació de no figurar inscrit en la llista d'electors.  
Referència: Imprès comú, contingut en l'annex 6, Referència El 6.3, del Reial Decret 421/1991, de 5 d'abril, (BOE número 83, de 6 d'abril de 1991).  
ANNEX 9  
Designació dels membres de les meses electorals  
- Llista d'electors capacitats per a presidents i suplents.  
Referència: Imprès comú, contingut a l'annex 7, referència El 7.1, del Reial Decret 421/1991, de 5 d'abril, (BOE número 83, de 6 d'abril de 1991).  
- Llista d'electors capacitats per a vocals i suplents.  
Referència: Imprès comú, contingut a l'annex 7, Referència EL 7.2, del Reial Decret 421/1991, de 5 d'abril, (BOE número 83, de 6 d'abril de 1991).  
- Comunicació dels ajuntaments a la Junta Electoral de Zona de la formació de les meses electorals.  
Referència: Imprès comú, contingut a l'annex 7, referència EL 7.3, del Reial Decret 421/1991, de 5 d'abril, (BOE número 83, de 6 d'abril de 1991).  
- Nomenaments de membres de la Mesa. (Imprès múltiple de quatre).  
Referència: Imprès comú, contingut a l'annex 7, Referències EL 7.4, El 7.4a, EL 7.4b i EL 7.4c, del Reial Decret 421/1991, de 5 d'abril, (BOE número 83, de 6 d'abril de 1991).  
- Comunicació al Jutge de Primera Instància o de Pau de la composició de les meses electorals.  
Referència: Imprès comú, contingut a l'annex 7, referència El 7.5, del Reial Decret 421/1991, de 5 d'abril, (BOE número 83, de 6 d'abril de 1991).  
- Citació a membres de les meses electorals.  
Referència: Imprès comú, contingut a l'annex 7, Referència El 7.6, del Reial Decret 421/1991, de 5 d'abril, (BOE número 83, de 6 d'abril de 1991).  
ANNEX 10  
Representants de l'Administració  
- Nomenament de representants de l'Administració (Imprès múltiple de dos).   
Referència: Imprès comú, contingut a l'annex 10, referències 10.1 i 10. la, del Reial Decret 421/1991, de 5 d'abril, (BOE número 83, de 6 d'abril de 1991).


Còpia Permalink ELI